पातन में केंचुआ खाद की इकाई स्थापित होने का मसौदा तैयार
हिसार | प्रधानमंत्रीरोजगार सृजन कार्यक्रम के तहत पातन गांव में केंचुआ खाद की इकाई स्थापित करने की तैयारी चल रही है। भारत सरकार के खादी ग्रामोद्योग विभाग द्वारा इकाई को स्थापित किया जाएगा। इससे महिलाओं को रोजगार मिलेगा और गांव के गोबर का प्रबंधन भी होगा। दरअसल गांव में जम्भ शक्ति संस्था द्वारा बायो गैस जागरूकता कार्यक्रम आयोजित किया। इसमें खादी ग्रामोद्योग आयोग के राज्य निदेशक वीके नागर ने कहा कि गांववासियों को केंचुआ खाद इकाई के बारे में बताया। गोबर गैस के लाभ बताते हुए इस तकनीक को अपनाने पर जोर दिया। उन्होंने कहा कि आज गोबर गैस प्लांट हर किसान और गृहिणी की आवश्यकता बन गया है। उन्होंने युवाओं से अपील करते हुए स्वरोजगार को अपनाने की सलाह देते हुए कहा कि आप प्रधानमंत्री रोजगार सृजन कार्यक्रम के तहत अपना उद्योग स्थापित करे ताकि ग्रामीण विकास में आपका योगदान हो। इस अवसर पर उन्होंने बायो गैस की जानकारी के पोस्टर का भी विमोचन किया। एचएयू की वैज्ञानिक डॉ यादविका ने सौर ऊर्जा बायो गैस और जैविक खाद के लाभ बताए। उन्होंने महिलाओं को पर्यावरण की रक्षा करने के लिए प्रेरित करते हुए धुंए से होने वाले नुकसान से अवगत करवाया इस अवसर पर अग्रणी बैंक के वित्तीय सलाहकार श्री एन के गुप्ता ने ग्रामीणों को बैंक एवं ऋण संबंधी जानकारी दी। कार्यक्रम में स्व ग्रामीण स्व रोजगार प्रशिक्षण संस्थान से नेहा सैनी ने लोगो को प्रशिक्षण के लिए प्रेरित किया। संस्था अध्यक्ष विकास गोदारा, सरपंच राजेश, देव राज जैन, आजाद सिंह , सुशील बेनीवाल खारिया , कलावती ,अनु श्रीपाल आदि उपस्थित रहे।
hin_Deva hin_Deva